CELEX: 62011TB0382
Language: da
Date: 2012-07-09 00:00:00
Title: Sag T-382/11: Rettens kendelse af 9. juli 2012 — Pigui mod Kommissionen (Passivitetssøgsmål — stillingtagen — anmodning om pålæg — åbenbart afvisningsgrundlag)

8.9.2012   
            
            
               DA
            
            
               Den Europæiske Unions Tidende
            
            
               C 273/9
            
         Rettens kendelse af 9. juli 2012 — Pigui mod Kommissionen
   (Sag T-382/11) (1)
   
   (Passivitetssøgsmål - stillingtagen - anmodning om pålæg - åbenbart afvisningsgrundlag)
   2012/C 273/14
   Processprog: engelsk
   
      Parter
   
   
      Sagsøger: Cristina Pigui (Strejnic, Rumænien) (ved advokat M. Alexe)
   
      Sagsøgt: Europa-Kommissionen (ved J. Enegren og D. Roussanov, som befuldmægtigede)
   
      Sagens genstand
   
   Passivitetssøgsmål med påstand om at det fastslås, at Kommissionen uretmæssigt har undladt at tage stilling til sagsøgerens anmodning om i overensstemmelse med artikel 4 og 15 i Europa-Parlamentets og Rådets afgørelse nr. 1720/2006/EF af 15. november 2006 om et handlingsprogram for livslang læring (EUT L 327, s. 45) dels at indlede en undersøgelse af online masteruddannelsen organiseret af det Europæiske Online Akademi (EOA), stiftet af Det Internationale Center for Europæisk Uddannelse (CIFE) i samarbejde med Jean Monnet-professoratet ved Universitetet i Köln (Tyskland), dels at træffe alle de foranstaltninger, der er fastsat i ovennævnte afgørelses artikel 6 med henblik på at forhindre, at de begåede retsstridige handlinger gentager sig, dernæst at genoprette situationen, som de personer, eller i det mindste sagsøgeren, der har lidt et tab på grund af disse uretmæssigheder, oprindeligt befandt sig i og endelig at standse finansieringen af denne masteruddannelse såfremt de generelle principper vedrørende menneskerettighederne, som der er henvist til i afgørelsens artikel 1, stk. 3, litra i), såvel som de relevante principper i EU-retten ikke overholdes.
   
      Konklusion
   
   
               1)
            
            
               Sagen afvises.
            
         
               2)
            
            
               Cristina Pigui betaler sagens omkostninger.
            
         
      (1)  EUT C 282 af 24.9.2011.